Document ID: 32005R1742

ΚΑΝΟΝΙΣΜΌΣ (ΕΚ) αριθ. 1742/2005 ΤΗΣ ΕΠΙΤΡΟΠΉΣ
της 24ης Οκτωβρίου 2005
για την τροποποίηση του κανονισμού (ΕΚ) αριθ. 1164/2005 σχετικά με το άνοιγμα διαρκούς δημοπρασίας για την επαναπώληση, στην κοινοτική αγορά, αραβοσίτου που έχει στην κατοχή του ο πολωνικός οργανισμός παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 6,
Εκτιμώντας τα ακόλουθα:
(1)
Με τον κανονισμό (ΕΚ) αριθ. 1164/2005 της Επιτροπής (2) ανοίχτηκε διαρκής δημοπρασία για την επαναπώληση, στην κοινοτική αγορά, αραβοσίτου που έχει στην κατοχή του ο πολωνικός οργανισμός παρέμβασης. Η εν λόγω δημοπρασία λήγει στις 26 Οκτωβρίου 2005 ενώ οι ποσότητες που τέθηκαν σε διαθεσιμότητα δυνάμει του ανωτέρω κανονισμού δεν έχουν χρησιμοποιηθεί στο σύνολό τους.
(2)
Προκειμένου να εξασφαλιστεί ο εφοδιασμός των κτηνοτροφικών εκμεταλλεύσεων καθώς και της βιομηχανίας ζωοτροφών σε ανταγωνιστικές τιμές, καθ’ όλη τη διάρκεια της περιόδου 2005/2006, είναι σκόπιμο να εξακολουθήσουν να είναι διαθέσιμα στην αγορά σιτηρών τα αποθέματα αραβοσίτου που έχει στην κατοχή του ο πολωνικός οργανισμός παρέμβασης.
(3)
Λαμβανομένων υπόψη των προβλέψιμων αναγκών των αγορών κατά την επερχόμενη χρονική περίοδο και των ποσοτήτων που διαθέτει ο πολωνικός οργανισμός παρέμβασης, η Πολωνία ενημέρωσε την Επιτροπή για την πρόθεση του πολωνικού οργανισμού παρέμβασης να προβεί σε αύξηση κατά 56 129 τόνους της ποσότητας που τίθεται σε δημοπρασία. Δεδομένης της κατάστασης της αγοράς, πρέπει να δοθεί θετική απάντηση στο αίτημα της Πολωνίας.
(4)
Είναι συνεπώς σκόπιμο να τροποποιηθεί ο κανονισμός (ΕΚ) αριθ. 1164/2005.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1164/2005 τροποποιείται ως εξής:
1)
Στο άρθρο 1, η ποσότητα «99 068» τόνοι αντικαθίσταται από την ποσότητα 90 000 τόνοι·
2)
Στο άρθρο 4 παράγραφος 1 τρίτο εδάφιο, η ημερομηνία «26 Οκτωβρίου 2005» αντικαθίσταται από την ημερομηνία «28 Ιουνίου 2006».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Οκτωβρίου 2005.

Labels: 3
17
18